Esszenciális Aminosavak Természetes Formában
Fehérjére minden embernek, minden nap szüksége van, mert minden egészséges, formásító étrend alapját a fehérje kell, hogy jelentse. Ha az embernek változatos az étrendje, odafigyel a megfelelő tápanyagok bevitelére, minőségi, egészséges élelmiszereket fogyaszt és minden étkezés mellé jó minőségű fehérjét is, azzal meg is tette a legfontosabb lépést a jobb egészség és a jobb forma felé, csak sajnos ezt kevesen tudják megoldani napi szinten. Akik odafigyelnek táplálkozásukra, még inkább tudják, milyen nehéz is a megfelelő mennyiségű és minőségű fehérjét bevinni, ezért ők gyakrabban fogyasztanak kiegészítőket, pedig a rossz szénhidrátokban gazdag étrend mellé még nagyobb szükség volna rájuk.
Külön fehérje por fogyasztása az alábbi esetekben indokolt:
1. Ha rendszeresen sportolsz és utána (vagy épp előtte, pl. reggel) gyorsan, egyszerűen és teljes értékűen akarod fedezni szervezeted fehérjeigényét. Az izmok működéséhez, a regenerációhoz, a fejlődéshez elengedhetetlen a megfelelő fehérjebevitel, legfőképp az esszenciális aminosavak bevitele (mint amilyen pl. a BCAA - izoleucin, leucin, valin).
2. Ha vegán vagy, akkor is javasolt a plusz fehérje bevitel, mivel pusztán növényekből igen nehéz - persze nem lehetetlen - a szükséges fehérjemennyiség megszerzése. A legtöbb vegán étrend főként szénhidrátban gazdag.
3. Ha az étrended mégsem kiegyensúlyozott, ha legtöbbször épp csak bekapsz valamit (csoki, keksz, pogácsa), ha minőségi fehérjét csak alkalomszerűen eszel, akkor szintén érdemes elgondolkodnod a fehérje kiegészítésen. Legalább egy-egy étkezés mellé fogyassz valami olyat, ami az egészséged is szolgálja, melynek legegyszerűbb, leggyorsabb formája a fehérje turmix, egyik legtisztább, természetes formája pedig a teljesen adalék és allergén anyag mentes barna rizs fehérje, mint pl. a Naturize.
4. Ha érzékeny vagy a tejtermékekre, vagy csak - helyesen - kerülöd őket, akkor is szükséges lehet a fehérjepótlás alternatív forrásból.
5. Terhesség illetve szoptatás alatt kb. 20%-al több fehérjére van szüksége a szervezetnek, és ez esetben kiemelten fontos, hogy ez a többlet is természetes, egészséges forrásból származzon.
Az aminosavakról röviden – BCAA, Glutamin természetes formában
Az aminosavak a fehérjék építőkövei, melyek összesen 22 aminosavból épülnek fel. Ebből 9 darab az ember számára esszenciális, azaz olyan fehérje, amit külső forrásból kell bevinnünk, mert szervezetünk nem képes előállítani őket. A szervezet fehérjeszükséglete tehát aminosav szükségletet jelent.
Külön figyelmet érdemelnek az elágazó láncú aminosavak (BCAA – izoleucin, leucin, valin), melyeknek az izomépítésben kiemelten fontos szerepük van.
Szintén fontos még a Glutamin, mely ugyan nem esszenciális aminosav, azonban nagyban hozzájárul az izmok regenerációjához (emiatt is ajánlott edzés után illetve lefekvés előtt fogyasztani) és nem utolsó sorban a vázizomzat glikogénkészletének helyreállításához.
A teljesen természetes, adalék- és allergénmentes fehérjepor tökéletesen alkalmas arra, hogy az extra fehérjeszükségletet kiegészítsd vele. Ha a fehérjebevitelre odafigyelsz, a teljesítményed nőni fog, az izmaid sokkal gyorsabban regenerálódnak, kevésbé lesz izomlázad, később fáradsz el, és a meglévő izomtömeged is véded. A Naturize® valamennyi aminosavat természetes formában tartalmazza (teljes, barna rizsszemekből kivonva), tehát nincsenek benne utólagosan hozzáadott, szintetikus aminosavak. A természetes aminosavakat a szervezet jobban hasznosítja, azok jobban beépülnek.
Miért is kell figyelni a fehérjebevitelre?
A megfelelő fehérjebevitelre mindenkinek szüksége van, nem véletlen, hogy szervezetünk, izmaink működése szempontjából esszenciális, azaz létfontosságú tápanyagokat csak a fehérjéknél (esszenciális aminosavak) illetve a zsíroknál (esszenciális zsírsavak) különböztetünk meg, esszenciális szénhidrátok nincsenek.
Ehhez képest az átlagember táplálkozása főként szénhidrátokból áll, sajnos leginkább egyszerű, „rossz” szénhidrátokból (cukrok, liszt, sült krumpli – kenyér és egyéb péksütemények), bárhova is menjünk, egy - amúgy finom - szénhidrátbomba bármikor elérhető.
Aki viszont figyel a formájára és egészségére, annak kiemelten kell figyelnie a fehérjebevitelre is, főleg, ha valamilyen sportot is űz.
Sokan azért nem fogyasztanak fehérje porokat, mert hatalmas izmú embereket, káros szteroidokat, műanyag összetevőket társítanak hozzájuk. Úgy gondolják, hogy akkor fogyaszt valaki fehérjeporokat, ha nagyon izmos szeretne lenni, amúgy meg mi értelme?
Amennyiben azonban nem szteroidokról beszélünk, hanem egy ellenőrzött, tiszta és természetes fehérjeporról, akkor semmilyen, nem kívánt mellékhatástól nem kell tartani, főleg, ha természetes, növényi eredetű a fehérje.
Fehérjére minden szervezetnek szüksége van a túléléshez, a fehérjeporok pedig ezen szükséglet kielégítésének koncentrált, könnyen fogyasztható formái, melyek ugyanúgy élelmiszerek, mint amiket a boltban kapsz és egyébként is fogyasztasz.
Szervezetünk fehérjeigénye persze normál táplálékokkal is fedezhető, csak hát sokaknak nem jön össze a napi ötszöri, kiegyensúlyozott étkezés, de általában még a napi három se. Itt jönnek képbe a fehérjeporok, melyek segítségével gyorsan megadhatod szervezetednek mindazt, amire szüksége van. Ha ugyanezt normál ételekkel akarod megoldani, akkor a fehérje mellé beviszel egy csomó más tápanyagot is, melyek legtöbbje felesleges kalória, zsír és szénhidrát. Próbáld meg a munkahelyi büféből fedezni a szervezeted fehérjeszükségletét, felesleges kalória és szénhidrát bevitel nélkül. Meglátod nem lesz egyszerű. Egy átlagos húskészítményben is sokkal több a „felesleges”, akár egészségtelen, adalékanyag és összetevő, mint egy minőségi fehérjeporban.
Nem csak a testépítőknek van tehát szüksége fehérjére, hanem minden embernek, 0-120 éves korig.
Ha pedig fehérjeport használsz a gyors és kényelmes bevitelhez, törekedj arra, hogy kizárólag természetes összetevőket tartalmazó, egészséges kiegészítőt válassz.